《春暮还旧隐花木半存怃然拈笔有作》
明代·陆深

淡花疏竹旧帘栊，墙晕苔痕碧土浓。春燕定巢应识主，夜蛾随幌独怜侬。

池塘课仆添栽藕，杯豆留人半采葑。僻绝吾庐偏不厌，枕书日日卧高舂。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。